NEUVOSTON ASETUS (ETY) N:o 2878/79,
annettu 17 päivänä joulukuuta 1979,
siemenalan yhteisestä markkinajärjestelystä annetun asetuksen (ETY) N:o 2358/71 ja yhteisestä tullitariffista annetun asetuksen (ETY) N:o 950/68 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen, ja erityisesti sen 43 artiklan,
ottaa huomioon komission ehdotuksen (),
ottaa huomioon Euroopan parlamentin lausunnon (),
ottaa huomioon talous- ja sosiaalikomitean lausunnon (),
sekä katsoo, että
monenvälisten kauppaneuvottelujen tuloksena syntyneiden sopimusten täytäntöönpanon vuoksi on tarkoituksenmukaista tehdä tiettyjä muutoksia riisimarkkinoita koskeviin yhteisön säännöksiin,
olisi aiheellisin toimenpitein turvattava riisin ja riisin siementen markkinoiden vakaus sekä kyseisten tuottajien kohtuullinen tulotaso,
tämän vuoksi siemenalan yhteisestä markkinajärjestelystä 26 päivänä lokakuuta 1971 annetussa neuvoston asetuksessa (ETY) N:o 2358/71 (), sellaisena kuin se on viimeksi muutettuna asetuksella (ETY) N:o 234/79 (), säädetään erityisesti, että tiettyjen siementen tuotannolle voidaan myöntää tukea; tämän vuoksi olisi tämän asetuksen soveltamisalaan sisällytettävä siemeneksi tarkoitettu riisi, joka on tähän saakka kuulunut riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76 (), sellaisena kuin se on viimeksi muutettuna asetuksella (ETY) N:o 1552/79 (), soveltamisalaan;
olisi myös säädettävä mahdollisuudesta kannustaa riisin perussiementen ja varmennettujen siementen tuotantoa myöntämällä säädettyä tukea; tämä tuote on näin ollen sisällytettävä asetuksen (ETY) N:o 2358/71 liitteeseen,
asetuksen (ETY) N:o 2358/71 3 artiklassa säädetään, että tuotantotuen määrä vahvistetaan joka toinen vuosi ennen 1 päivää elokuuta seuraavana vuonna alkavaksi ja sitä seuraavaksi markkinointivuodeksi; toista markkinointivuotta koskevan tuen määrää voidaan kuitenkin muuttaa ennen sen soveltamista edeltävän vuoden 1 päivää elokuuta, jos yhteisön markkinat ovat vaarassa häiriintyä; markkinoiden tosiasiallinen tilanne osoittaa, että tämä päivämäärä on liian aikainen; tämän vuoksi on tarpeen vahvistaa tätä muutosta koskeva kyseisen markkinointivuoden alkua aikaisempi aikaraja, joka mahdollistaa kyseisen tuotannon kannalta oikeaan aikaan toimimisen,
ottaen huomioon siemenalan yhteisen markkinajärjestelyn ominaispiirteet kylvösiemeneksi tarkoitetun riisin tuontimaksu on tarpeen korvata 12 prosentin tullilla, ja
tuotaessa riisiä on tarpeen voida erottaa siemeneksi tarkoitettu riisi muusta riisistä; tämän vuoksi olisi muutettava yhteisestä tullitariffista 28 päivänä kesäkuuta 1968 annettua neuvoston asetusta (ETY) N:o 950/68 (), sellaisena kuin se on viimeksi muutettuna asetuksella (ETY) N:o 2384/79 (),
ON ANTANUT TÄMÄN ASETUKSEN:
1 artikla
Muutetaan asetus N:o 2358/71 seuraavasti:
1. Korvataan 1 artikla seuraavasti:
"1 artikla
Toteutetaan siemenalalle yhteinen markkinajärjestely, joka koskee seuraavia tuotteita:
TAULUKON PAIKKA
"2. Korvataan 3 artiklan 1 kohdan toisen alakohdan viimeinen virke seuraavasti:"Tämä muutos on tehtävä ennen kyseisen markkinointivuoden alkua ja niin aikaisin, että sillä vaikutetaan tuotantoon."
3. Korvataan 8 a artikla seuraavasti:"8 a artikla
1. Yhteisen tullitariffin alanimikkeeseen 10.06 A kuuluvaan siemeneksi tarkoitettuun riisiin sovelletaan yhteisen tullitariffin tullia.
2. Yhteisen tullitariffin yleisiä tulkintasääntöjä ja sen soveltamista koskevia erityisiä sääntöjä sovelletaan tässä asetuksessa tarkoitettujen tuotteiden luokitteluun; tämän asetuksen soveltamiseen perustuva tariffinimikkeistö sisällytetään yhteiseen tullitariffiin."
4. Korvataan liite tämän asetuksen liitteellä I.
2 artikla
Muutetaan yhteistä tullitariffia tämän asetuksen liitteen II mukaisesti.
3 artikla
Tämä asetus tulee voimaan 1 päivänä tammikuuta 1980.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 1979.